Jang Jin-sung

Jang Jin-sung (; s. 1971 Sariwon) on pohjoiskorealaissyntyinen, Etelä-Koreaan loikannut runoilija ja muistelmakirjailija.Clarissa Sebag-Montefiore, ‘The regime will not last for ever’: North Korean writer in Seoul Financial Times 19.2.2016, viitattu 21.12.2023 Jang Jin-Sung, I Was Kim Jong-il's Poet Laureate New Republic 14.6.2014, viitattu 21.12.2023 Hänen käyttämänsä nimi on pseudonyymi.Meet Kim Jong Il’s personal poet laureate The World from PRX 13.5.2014, viitattu 21.12.2023 Pohjois-Koreassa kirjoittaessaan hän käytti pseudonyymiä Kim Kyong-min.Portia Chey, Escape from North Korea: how Kim Jong- il’s favourite poet propagandist fled the regime South China Morning Post 12.10.2017, viitattu 21.12.2023 == Vaiheet Pohjois-Koreassa == Jang on kertonut liittyneensä Korean työväenpuolueen palvelukseen propagandatehtävissä elokuussa 1988. Hän on kertonut teini-ikäisenä löytäneensä isänsä hallusta Lordi Byronin runoutta, josta hän liikuttui, koska koki kuvatut henkilöt samaistuttaviksi ja tyylin aidommaksi kuin pohjoiskorealaisessa kirjallisuudessa.Katie Engelhart, Epic poems and espionage: A Q&A; with North Korea’s former poet laureate MacLean's 27.5.2014, viitattu 21.12.2023 Jang sai kertomansa mukaan joulukuussa 1998 tehtäväkseen kirjoittaa eeppisen runon, jossa eteläkorealaisen äänellä välitettiin Pohjois-Korean songun-politiikasta eteläkorealaisia suojeleva vaikutelma. Kim Jong-il vaikuttui kirjoituksesta, joka päätyi kansalliseen levitykseen. Vuonna 1999 Jangista tuli yksi Kim Jong- ilin kuudesta virallisen aseman saaneesta runoilijasta. Hän kirjoitti eteläkorealaiseksi runoilijaksi tekeytyen ideologisia runoja, joissa ylistettiin Pohjois-Korean hallitusta. Yksilöllisen viestin välittäminen oli hänen mukaansa kielletty. Asemassaan Jang sai kuitenkin luvallisesti käsiinsä ulkomaalaista kirjallisuutta työnsä tueksi. Jälkikäteen hän on kuvannut työtään psykologiseksi sodankäynniksi.Alexander Smith, North Korea's ex-poet laureate has a human-rights message for Trump EuroNews 21.7.2018, viitattu 21.12.2023 == Loikkaus ja myöhempi ura == Kertomansa mukaan Jang lainasi ystävälleen kirjan, jossa eteläkorealainen akateemikko kertoi Kim Il-sungista ja Kim Jong-ilistä Pohjois-Korean viralliselle historiankirjoitukselle vastakkaisia asioita. Ystävä unohti teoksen Pjongjangin metroon, minkä jälkeen molemmat pakenivat Tumenjoen yli Kiinaan vuonna 2004. Ystävä joutui Kiinan viranomaisten kiinniottamaksi ja teki itsemurhan. Jang vietti vuoden Kiinassa ennen pääsemistä Etelä-Koreaan. Kertomansa mukaan hän ei ole kuullut perheestään sittemmin. Jang alkoi kirjoittaa muun muassa Pohjois-Korean hallintoa kohtaan kriittistä runoutta. Vuonna 2012 hän sai Oxfordin yliopiston Rex Warner -kirjallisuuspalkinnon runokokoelmasta I Am Selling My Daughter for 100 Won. Vuonna 2014 ilmestyi Jangin omasta taustastaan kirjoittama teos Dear Leader: Poet, Spy, Escapee — A Look Inside North KoreaKatie Engelhart, Former North Korean Poet Laureate Says 'The Interview' Is As Explosive As a Real Bomb Being Dropped on Kim Jong-un Vice 2.1.2015, viitattu 21.12.2023 , josta tuli yksi Ison-Britannian kymmenestä myydyimmästä kirjasta tuona vuonna.Kim Hak- soon, Tales of Two Koreas: N. Korean Dissident Literature Sparks Global Interest Koreana, viitattu 21.12.2023 Jang esiintyi Lontoon Kulttuuriolympiadissa vuonna 2012.Jeongmin Kim, Defector-poet Jang Jin-sung sentenced to six months in prison for sexual crime NK News 9.2.2022, viitattu 21.12.2023 Jang on ollut yksi eniten näkyvyyttä saaneista Pohjois-Koreasta loikanneista henkilöistä. Hän on luennoinut Leidenin yliopistossa. Vuonna 2011 Jang perusti New Focus International -verkkojulkaisun, jonka päätoimittajana hän toimi. Hän on kertonut saaneensa Pohjois-Korealta uhkauksia ja eläneensä poliisin suojeluksessa. == Yksityiselämä ja rikostuomio == Jang meni Etelä- Koreassa naimisiin ja sai vaimonsa kanssa poikalapsen. Vuonna 2022 Jang tuomittiin Etelä-Koreassa kuuden kuukauden vankeusrangaistukseen seksuaalirikoksesta, jonka uhrina oli ollut hänen kanssaan aiemmin työskennellyt nainen. == Lähteet == Luokka:Pohjoiskorealaiset kirjailijat Luokka:Eteläkorealaiset kirjailijat Luokka:Vuonna 1971 syntyneet Luokka:Elävät henkilöt Luokka:Salanimet